مظہر الحق علوی

محمد مظہر الحق علوی (1926ء – 2013ء) بھارت سے تعلق رکھنے والے اردو کے نامور مترجم، افسانہ اور ناول نگار تھے۔ انھیں شہرت عالمی ادب کی شاہ کار کہانیوں کے تراجم کی بدولت ملی۔ تاہم افسانہ و ڈراما نگاری اور ادبِ اطفال بھی ان کی تخلیقی صلاحیتوں کا نمونہ ہیں۔ انھوں نے انگریزی ادب کے بہتیرے ناولوں کو اردو کے قالب میں ڈھالا۔ فرانس کے معروف ناول نگار الیگزنڈر ڈوما کے ناول  کا ترجمہ  کے نام سے، برام اسٹوکر کے  کا ترجمہ، میری شیلے کے ناول  اور سر ہنری رائیڈر ہیگرڈ کے متعدد ناولوں کے اردو تراجم مظہر الحق علوی کے اس فن میں‌ مہارت اور ان کی قابلیت و اسلوب کے یادگار ہیں۔

وہ احمد آباد میں‌ مقیم تھے جہاں ایک اسسٹنٹ لائبریرین کی حیثیت سے ملازمت کی اور اس دوران لکھنے پڑھنے اور مطالعے کا شوق پورا کرنے کے ساتھ ساتھ تخلیقی کام کی طرف راغب ہوئے۔

ان کی اہم تصانیف میں انگریزی ناولوں کے تراجم، طبع زاد افسانے اور بچوں کی کہانیاں شامل ہیں۔

 ابتدائی زندگی اور خاندان 
مظہر الحق علوی 8 ستمبر 1926ء کو احمد آباد میں پیدا ہوئے۔ مظہر الحق علوی گجراتی تھے اور وہ صوفی بزرگ وجیہ الدین علوی کے خاندان سے تھے اور اسی خاندان سے ولی دکنی کا بھی تعلق ہے۔ مظہر الحق کے دادا شاعر تھے تخلص مسکین تھا اور والد کا تخلص جمیل تھا۔ ان کے ماموں زاد برادر محمد علوی ہندوستان گیر شہرت کے مالک شاعر تھے۔

 ادبی زندگی 
مظہر الحق علوی نے پہلا افسانہ سنہ 1941ء میں لکھا جو بمبئی سے نکلنے والے پرچے شاہد میں شائع ہوا۔ انھوں نے پہلا ترجمہ جیمز جوائس کی کہانی کا کیا جو شائع ہوئی۔ ان کی پہلی کاوش جو کتابی صورت میں منظر عام پر آئی وہ  تھی، یہ رائیڈر ہیگرڈ کے ایک ناول کا ترجمہ تھا جسے نسیم بک ڈپو لکھنؤ سنہ 1955ء میں شائع کیا۔ انھیں ایرک کارڈر کے ناول کا  کے عنوان سے ترجمہ کرنے پر اتر پردیش اردو اکادمی نے ساڑھے سات سو روپے کا انعام دیا۔ ان کی تعلیم صرف میٹرک تک تھی۔ تقریباً سنہ 1959ء سے احمد آباد کے سینٹ زیویر کالج میں اسسٹنٹ لائبریرین کی حیثیت سے خدمات انجام دے رہے تھے۔

 وفات 
مظہر الحق علوی کا انتقال 17 دسمبر 2013ء کو 85 سال کی عمر میں احمد آباد میں ہوا۔ 19 دسمبر 2013ء کی سہ پہر احمد آباد میں خان پور کے علاقے میں واقع مسجد شاہ وجیہ الدین بابا میں ان کی نماز جنازہ ادا کی گئی۔

 حوالہ جات 

زمرہ:بھارتی ناول نگار